hotchpotch/miracl-hf-unified huggingface dataset:
২০০৮ গ্রীষ্মকালীন অলিম্পিকে সাঁতার – মহিলাদের ম্যারাথন ১০ কিলোমিটার
২০০৮ অলিম্পিক গেমসে মহিলাদের ১০কিলোমিটার ম্যারাথন বিভাগের প্রতিযোগিতা আগস্টের ২০ তারিখে শুনি অলিম্পিক রোয়িং-ক্যানোয়িং পার্কে অনুষ্ঠিত হয়। ২০০৮ গেমসে এটি একটি নতুন বিভাগ হিসাবে সংযোজিত হয়। এই ১০কিমি ম্যারাথন পুরুষ ও মহিলা উভয় ক্ষেত্রেই সাঁতারের অন্যান্য বিভাগের মত সুইমিং পুলে না হয়ে খোলা জলে আয়োজিত হয়। কোনো প্রাথমিক পর্যায়ের হিট না হয়ে সরাসরি সামগ্রিক ভাবে প্রতিযোগিতা শুরু হয়। সাঁতার কাটার কোনো পদ্ধতিগত বিধিনিষেধ ছাড়া ফ্রিস্টাইল সাঁতার পদ্ধতিতে সাঁতার কাটা হয়। বেশিরভাগ সময়েই সাঁতারুরা ফ্রন্ট ক্রল পদ্ধতিতেই সাঁতার কাটে, তবে ক্ষেত্রবিশেষে এর পরিবর্তনও হয়, বিশেষ করে যখন সাঁতারুরা খাবারের জায়গায় পৌঁছায়।
খোলা জলে সাঁতার কৌশলগত ভাবে, প্রথাগত সাঁতারের থেকে অনেকটাই আলাদা। বরং এর সাথে প্রতিযোগিতামূলক সাইক্লিং বা ম্যারাথন দৌড় বা জল পোলোর অনেক সাযুজ্য আছে। এটি অলিম্পিকের সেই সব স্বল্প সংখ্যক ক্রীড়া গুলির একটি, যাতে, প্রতিযোগিতা চলাকালীন কোচের ভূমিকা অপরিসীম। প্রতিযোগিতা চলাকালীন কোচেরা চারবার তাঁদের প্রতিযোগীকে ভাসমান পন্টুন থেকে জল খাওয়ানোর সুযোগ পান। কিন্তু এই সময় কোচ যদি জলে পড়ে যান তাহলে তাঁর প্রতিযোগী সঙ্গে সঙ্গে অপসৃত হবেন।
স্পেনের সেভিলে অনুষ্ঠিত ২০০৮ বিশ্ব খোলা জল সাঁতার প্রতিযোগিতা ও চীনের বেইজিং-এ অনুষ্ঠিত গুড লাক বেইজিং অলিম্পিক ১০কিমি ম্যারাথন সাঁতার যোগ্যতা নির্ণায়ক প্রতিযোগিতার ফলের ক্রমানুসারে ২৫ জন সাঁতারু এই প্রতিযোগিতার যোগ্যতা অর্জন করেন।
অঙ্গচ্ছেদনের ফলে প্রতিবন্ধী সাঁতারু দক্ষিণ আফ্রিকার নাতালি ডু টইটও এই প্রতিযোগিতায় অংশগ্রহণ করেন।
আসিমো
আসিমো (ইংরেজি: ASIMO; জাপানি: アシモ ashimo) একটি মানবসদৃশ রোবোট। জাপানের মটর নির্মাতা প্রতিষ্ঠান হোন্ডা ইহা নির্মাণ করে। ২০০০ সালে হোন্ডা সর্বপ্রথম আসিমো নিমাণ করে। আসিমো নিমার্নের প্রধান উদ্দেশ্য ছিল 'মানুষের মত তৈরী করে মানুষকে সাহায্য করা।' আসিমোর ইংরেজি প্রতিলিপি হচ্ছে ASIMO যার পূর্ণরুপ হচ্ছে "Advanced Step in InnovativeMObility"। মানুষের মত দেখতে এই রোবটটির উচ্চতা ৪ ফিট ৩ ইঞ্চি এবং ওজন হচ্ছে ১১৯ পাউন্ড। আসিমো প্রতি ঘন্টায় ৬ কিলোমিটার বেগে দৌড়াতে পারে।
পর্তুগীজ ভারত
পর্তুগীজ ভারত হচ্ছে ভারতবর্ষে পর্তুগাল ওপনিবেশকতার দরুন দখলকৃত স্থানসমূহ নিয়ে গড়ে উঠা এলাকা। ইংরেজিতে পর্তুগীজ শাসসনাধীন এই এলাকার নাম হচ্ছে "পর্তুগীজ ভাইসরয়াল্টি অব ইন্ডিয়া", পর্তুগীজ ভাষাতে এই এলাকার নাম হচ্ছে "ভাইস-রেইনো দ্য ইন্ডিয়া পর্তুগীজ" পরবর্তীতে এই এলাকার নাম সরাসরি "পর্তুগীজ ষ্টেট অব ইন্ডিয়া" বা Estado Portuguesa da Índia নামকরণ করা হয়
১৪৯৮ সালে ভারতবর্ষে পর্তুগিজরা আসে। ২০শে মে, ১৪৯৮ সালে পর্তুগীজ নাবিক ভাস্কো ডা গামার নেতৃত্বে পর্তুগিজ জাহাজ বহর কালিকটের (বর্তমান কোজিকোড়ে) কাপ্পাড় এলাকাতে অবতরন করে। ১৫০৫ সালে পর্তুগিজ ভারতের সরকার গঠিত হয়। পর্তুগিজ শাসকদের ভাইসরয় উপাধিতে ডাকা হত। ভারতবর্ষে নিযুক্ত প্রথম ভাইসরয়ের নাম ফ্রান্সিসকো দ্য আলমেইদা। ভারতবর্ষে পর্তুগীজ শাসনের কেন্দ্র বিন্দু ছিল কোচি। ১৭৫২ সাল পর্যন্ত ভারত মহাসাগরের সকল পর্তুগীজ অভিযান এই কোচি থেকেই পরিচালিত হত।
১৯৪৭ সালে ব্রিটিশরা ভারত বর্ষ ছেড়ে গেলে পর্তুগিজরা রয়ে যায়। পর্তুগিজ ছিটমহল হিসেবে গোয়াসহ কিছু এলাকা ভারত ভূখন্ডে রয়ে যায়। ১৯৫৪ সালে ভারত গোয়া সহ আরও কয়েকটি জায়গা পুনরুদ্ধার করে নেয়। ডিসেম্বর ১৯৬১ সালের মধ্যে সকল পর্তুগিজ এলাকা ভারত শাসনে চলে যায়। ১৯৭৫ সালে পর্তুগিজ সরকার ভারতবর্ষ থেকে তাদের দাবি অধিকার সম্পূর্ণরুপে সরিয়ে নেয়।
কবীন্দ্র পরমেশ্বর
কবীন্দ্র পরমেশ্বর মধ্যযুগীয় (১৬শ শতাব্দী) বাঙালি কবি। তিনিই সর্বপ্রথম বাংলা ভাষায় সংস্কৃত মহাকাব্য "মহাভারত" অনুবাদ করেন। তিনি হোসেন শাহের সেনাপতি ও চট্টগ্রামের শাসনকর্তা পরাগল খাঁ-র সভাকবি ছিলেন। পরমেশ্বর চট্টগ্রামের বাসিন্দা ছিলেন।
কবীন্দ্র পরমেশ্বরের জীবন সম্পর্কে বিশেষ তথ্য পাওয়া যায় না। ষোড়শ শতাব্দীতে গৌড়ের সুলতান আলাউদ্দিন হুসেন শাহের "লস্কর" (সেনাপতি) পরাগল খাঁ চট্টগ্রাম অধিকার করেন। গৌড়েশ্বর তাঁকেই চট্টগ্রামের শাসনকর্তা নিযুক্ত করেন। পরাগল খাঁ ছিলেন বিদ্যোৎসাহী ব্যক্তি। তিনি হিন্দু পুরাণের কাহিনী লোকমুখে শুনে উৎসাহিত হয়ে পরমেশ্বরকে এক দিনের মধ্যে শোনার উপযোগী করে বাংলায় "মহাভারত" রচনা করার নির্দেশ দেন:
মূল মহাভারতের মোট শ্লোক সংখ্যা এক লক্ষ, তা এক দিনে শোনা কার্যত অসম্ভব। তাই তাঁর উপরোধে পরমেশ্বর উক্ত মহাকাব্যের কাহিনী সংক্ষেপ করে "পাণ্ডববিজয়" কাব্য রচনা করেন:
পরাগল খাঁর নির্দেশে লিখিত বলে এই কাব্যের অপর নাম হয় "পরাগলী মহাভারত"। কাব্য লিখে পরমেশ্বর পরাগল খাঁ-র কাছ থেকে "কবীন্দ্র" উপাধি পান। পরমেশ্বর লিখেছেন, পরাগল খাঁ রোজ "পাণ্ডববিজয়" শুনতে চাইতেন।
গৌড়ের সুলতান আলাউদ্দিন হুসেন শাহ ১৪৯৩ থেকে ১৫১৯ সাল পর্যন্ত রাজত্ব করেছিলেন। পরাগল খাঁ-ও এই সময়েই চট্টগ্রামের শাসক ছিলেন। সুতরাং "পাণ্ডববিজয়" কাব্য এই সময়ই রচিত হয় বলে অনুমান করা হয়। অর্থাৎ, কবীন্দ্র পরমেশ্বর চৈতন্য মহাপ্রভুর সমসাময়িক ছিলেন।
পরাগল খাঁ পৌরাণিক কাহিনীর অনুরাগী হলেও মুসলমান ছিলেন; তাই মহাভারতের জটিল দার্শনিক অংশ তাঁর ভাল নাও লাগতে পারে, এই কথা ভেবে কবীন্দ্র পরমেশ্বর শুধু মহাভারতের উপাখ্যানভাগ অতি সংক্ষিপ্ত আকারে অনুবাদ করেন। সংক্ষিপ্ত অনুবাদ করলেও তিনি মহাভারতের কোনো অংশই বাদ দেননি। আবার অনুবাদ সংক্ষিপ্ত হওয়ার দরুন তিনি তাঁর কবিত্ব শক্তির যথাযথ প্রকাশের সুযোগও পাননি। যদিও স্থানে স্থানে তিনি যথাযথভাবে মূলানুগ অনুবাদই করেছিলেন।
মহাভারত অনুবাদকালে পরমেশ্বরের সামনে নির্দিষ্ট কোন পূর্ব-আদর্শ বা মানদণ্ড ছিল না। তাই পয়ার ও ত্রিপদী ছন্দে সরল ভাষায় তাঁর কাব্য রচনা করেছিলেন। উচ্চমানের কবিত্বশক্তির পরিচয় দিতে না পারলেও, কাব্যটি নিকৃষ্ট মানের অবশ্যই নয়। কাব্যভাষার খানিক নমুনা নিচে দেওয়া হল:
পরমেশ্বর ছিলেন সংস্কৃত ভাষায় সুপণ্ডিত রাজসভার কবি। তা সত্ত্বেও তাঁর কাব্যে পাণ্ডিত্যের আতিশায্য দেখা যায় না। তাঁর বাংলা তৎসম-বহুল। শ্রীকৃষ্ণের রূপবর্ণনা অংশে তিনি লিখেছেন:
তবে রাজসভার বাইরে তাঁর কাব্য বিশেষ জনপ্রিয়তা পায়নি।
পরাগল খাঁ'র আদেশে কবিন্দ্র "পাণ্ডববিজয়" বা "পরাগলী" মহাভারত রচনা করেন। এই গ্রন্থের বহু অনুকরণ আছে। কিন্তু মূল পাণ্ডববিজয় বা পরাগলী মহাভারত গ্রন্থ এখনও অপ্রকাশিত অবস্থায় রয়েছে।
অনেকের মতে কবীন্দ্র পরমেশ্বর ও শ্রীকর নন্দী একই লোক। তবে এ বিষয়ে গবেষণার সুযোগ এখনো আছে।
শ্রীকর নন্দী
শ্রীকর নন্দী ছিলেন মধ্যযুগীয় (ষোড়শ শতাব্দী) বাঙালি কবি। তিনি প্রথম বাংলা ভাষায় "জৈমিনি ভারত" (ঋষি জৈমিনি রচিত "মহাভারত") অনুবাদ করেন। তিনি চট্টগ্রামের বাসিন্দা ছিলেন।
হোসেন শাহের সেনাপতি পরাগল খাঁ'র সন্তান ও চট্টগ্রামের শাসনকর্তা নসরৎ খাঁ ওরফে ছুটি খাঁ ছিলেন শ্রীকর নন্দী'র পৃষ্ঠপোষক। ছুটি খাঁ নিজ পিতার দৃষ্টান্ত অনুসরণপূর্বক তাঁকে দিয়ে মহাভারতের "অশ্বমেধপর্ব" অনুবাদের জন্য অনুরোধ করেন। শ্রীকর নন্দী পূর্ণাঙ্গ "মহাভারত" অনুবাদ না করে হিন্দু মহাকাব্য মহাভারত অবলম্বনে জৈমিনি রচিত "জৈমিনি ভারত" থেকে শুধু "অশ্বমেধ পর্ব" অনুবাদ করেছিলেন। ছুটি খাঁ-র অনুরোধে লিখিত বলে শ্রীকর নন্দী রচিত "মহাভারত" "ছুটি খানী মহাভারত" নামে পরিচিত।
অনেকের মতে, 'পরাগলী মহাভারত' রচয়িতা কবীন্দ্র পরমেশ্বর ও শ্রীকর নন্দী একই লোক।
তিরামিসু
তিরামিসু (ইতালীয় ভাষায়:"Tiramisù"; ), আক্ষরিক অর্থে “পিক মি আপ”, হলো একটি ইতালীয় পিঠাজাতীয় মিষ্টি (কেক)। এটির দইও পাওয়া যায়। এটি কফিতে এক ধরনের বিস্কুট - লেডিফিঙ্গারকে (ইতালীয় ভাষায়: সাভোইয়ারদি, যা হালকা এবং মিষ্টি স্পঞ্জ একটি বৃহৎ আঙুলের মত মোটামুটি আকৃতির দেখতে) চুবানো হয়, পরে ইতালীয় পনির – মাস্কারপোনে (এক জাতীয় পনির) ও ডিমের কুসুমের সাথে ফেটানোর পর একে আস্তরীকৃত করা হয়ে থাকে। এর পর এতে স্বাদ আনতে ফ্লেভার হিসেবে লিকিউর ও কোকোয়া যুক্ত করা হয়। অন্যান্য পুডিং, কেক (পিঠা), ও ডেসার্ট (এক ধরনের দই) তৈরিতে একই ধরনের রেসিপি কাজে লাগানো হয়।
প্রকৃত উৎপত্তি নিয়ে কিছুটা তর্ক থাকলেও ঝুপ্পা ইংলেজে (আস্তরিকৃত দই) থেকে এর উৎপত্তি হিসেবে ধরা হয়।
জোভান্নি কাপনিস্ট, নামের ব্যক্তিটি প্রথম এই উপকরণটি ১৯৮৩ সালে প্রয়োগ করেন, তা উল্লেখ করেন তাঁর রান্নার রেসিপি বই যার নাম “দোলচি দেল ভেনেতো”, যদিও মেরিয়াম-ওয়েবস্টার'স অনলাইন অভিধানে ১৯৮২ সালে প্রথম উল্লেখিত ডেসার্ট হিসেবে রয়েছে। কতিপয় আরো কিছু উৎস (ভিন ভেনেতো, ১৯৮১ সাল, ইতালীয় একাডেমী অব জোসেফ মাফফিওলি এবং বিভিন্ন রান্নার ওয়েবসাইটে) দাবি করে, তিরামিসু তৈরি করা হয় ত্রেভিজো শহরের "“লে বেক্কেরিয়ে”" নামের রেস্তোরায় ধর্ম-কন্যা এবং ময়রা শিক্ষানবিস রবের্তো লিঙ্গুয়ানোত্ত, ফ্রান্সেসকা ভালোরি, যার কুমারী নাম ছিলো “তিরামিসু”। এটি বলা হয় যে, লিঙ্গুয়ানোত্তে, ফ্রান্সেসকা'র সম্মানে রন্ধনশৈলীর দক্ষতার জন্য এই উপকরণটির তাঁর নামে নামকরণ করেন।
অন্যান্য উৎস থেকে বলা হয় যে, এই কেকটির উৎপত্তি ইতালীর তুস্কানা প্রদেশের সিয়েনা শহরে। কোনো কোনো ময়রাগণ বলে থাকেন, কোসিমো III শহরে আগমনের অংশ হিসেবে এটি তৈরি করা হয়। ব্যতিক্রমে, কারমিনান্তোনিও ইন্নাক্কোনে'র দ্য ওয়াশিংটন পোষ্ট এ লিখিত বিশ্লেষণে উল্লেখ করেন যে তিরামিসু ১৯৬৯ সালের ২৪শে ডিসেম্বরে ভেনিসের কাছাকাছি ভিয়া সত্তত্রেভিসো'তে এক রেস্তোরায় প্রধান সেফ থাকাকালীন সময় তৈরি করেন। যা হোক, দ্য নিউ ইউর্কার তিরামিসু'র উপকরণগুলো “ইতালীর সব রেস্তোরা” হিসেবে তালিকাবদ্ধ করে।
তিরামিসু একটি আস্তরিকৃত ডেসার্ট, কফিতে ভেজানো বিচ্ছিন্ন কতিপয় (সাভোইয়ার্দি) বিস্কুট এবং মাস্কারপোনে পনিরে আস্তরীকৃত মিষ্টি ডিম, এবং চিনির মিশ্রণ। ডিম, চিনি ও মার্সালা মদ্য দিয়ে ঝাবাইয়োনে তৈরি করা হয়। প্রথমে কোকোয়া পাউডার উপরে (কোনো কোনো সময় বিস্কুটের মাঝে) টালা করা হয় যাতে একই সাথে তিক্ততাকে মিষ্টায়িত পনির মিশ্রণ দিয়ে সুসজ্জিত করা হয়। বিস্কুটের আস্তর (সাভোইয়ার্দি) তৈরি করতে, সাধারণত স্ট্রং কফি বা স্বাদযুক্ত লিকিউর হিসেবে মার্সালা মদ্য বা ডার্ক রামে চুবানো হয়।
মাস্কারপোনে লেয়ার তৈরিতে প্রথমে ডিমের কুসুম ও চিনির মিশ্রণ তৈরি করা হয়। ডিমের কুসুম চিনির সাথে মিশ্রিত করে একটি ঘন, মোটা ক্রিম তৈরি করা হয়, যেখানে পরে মাস্কারপোনে যুক্ত করা হয়। তারপর এই মিশ্রণটি কফি ভেজানো বিস্কুটের উপর ছড়িয়ে দেয়া হয়। সর্বপরি কোকোয়া পাউডার দেয়া হয় এবং উপরে আরো অন্য অনেক মিশ্রণ দেয়া হয়। 
তিরামিসুতে ক্রমাগত অসংখ্য পরিবর্তন আনা যায়। কোনো কোনো রাঁধুনি অন্য ধরনের কেক বা মিষ্টি, ইষ্টযুক্ত রুটি যেমন – "পানেত্তোনে", লেডিফিঙ্গারের স্থলে ব্যবহার করে থাকেন। অন্যান্য পনির মিশ্রণও ব্যবহৃত হয়ে থাকে। কোনো কোনোটি কাচা ডিম ধারণ করে এবং অন্য কোনটি ডিম-ই ধারণ করে না। অন্যান্য ঐতিহ্যবাহী লিকিউর হিসেবে মার্সালা মদ্য কফি ও পনির মিশ্রণ, ডার্ক রামযুক্ত, মাদেইরা, পোর্ট, ব্র্যান্ডি এবং কগণাক থাকে।
জৈমিনি
জৈমিনি বা জৈমিনী ছিলেন একজন প্রাচীন ভারতীয় ঋষি। তিনি ঋষি শ্রীকৃষ্ণদ্বৈপায়ন বেদব্যাসের শিষ্য এবং ভারতীয় দর্শনের মীমাংসা শাখার এক মহান দার্শনিক।
জৈমিনির খ্যাতি প্রধানত তাঁর "পূর্ব মীমাংসা সূত্র" গ্রন্থটির জন্য। এই গ্রন্থের অপর নাম "কর্ম মীমাংসা"। এই গ্রন্থে বৈদিক অনুশাসনগুলির প্রকৃতি আলোচনা করা হয়েছে। প্রাচীন ভারতীয় দর্শনের ষড় দর্শন বিভাগের পূর্ব মীমাংসা শাখাটির উদ্ভব এই গ্রন্থ থেকেই।
গ্রন্থটির রচনাকাল খ্রিস্টপূর্ব তৃতীয় শতাব্দী। এতে প্রায় ৩,০০০ সূত্র রয়েছে। এই বইতে কর্ম বা অনুষ্ঠান ও ধর্ম বা ধর্মীয় কর্তব্যের উপর ভিত্তি করে বেদ ব্যাখ্যা করা হয়েছে। সঙ্গে প্রাচীন উপনিষদ্‌গুলির টীকাও রয়েছে। জৈমিনীর মীমাংসা তাঁর সময়ে প্রচলিত অতীন্দ্রীয়বাদী বেদান্ত ধারার বিপরীতমুখী একটি অনুষ্ঠান-কেন্দ্রিক ভাবান্দোলন। খ্রিস্টীয় প্রথম সহস্রাব্দের কোনো এক সময়ে শবর পূর্ব মীমাংসার উপর একটি টীকাগ্রন্থ রচনা করেন।
জৈমিনি হিন্দু মহাকাব্য "মহাভারত" অবলম্বনে "জৈমিনি-ভারত" নামে একটি মহাকাব্য রচনা করেন। এই কাব্যের "অশ্বমেধ পর্ব"টি বিখ্যাত।
"জৈমিনি সূত্র" বা "উপদেশ সূত্র" "জৈমিনি জ্যোতিষ"-এর উৎস। এ বইটি আসলে "বৃহৎ পরাশর হোর শাস্ত্র"-এর টীকা।
ঋষি শ্রীকৃষ্ণদ্বৈপায়ন বেদব্যাস বেদকে চার ভাগে ভাগ করে তাঁর চার শিষ্যের (পৈল, বৈশম্পায়ন, জৈমিনি ও সুমন্তু) এক এক জনকে এক একটি ভাগ শিক্ষা দেন। জৈমিনি সামবেদ শিক্ষা করেছিলেন।
মহাপুরাণ মার্কণ্ডেয় পুরাণ ঋষি জৈমিনি ও মার্কণ্ডেয়ের মধ্যে কথোপকথনের আকারে লিখিত।
তৃতীয় শ্রেণীর মৌল
পর্যায় সারনীর তৃতীয় শ্রেণীর মৌলগুলো হল স্ক্যানডিয়াম, ইট্রিয়াম, লুটেসিয়াম, লরেনসিয়াম। লুটেসিয়াম, লরেনসিয়ামকে ল্যান্থানাইড ও অ্যাক্টিনাইড সারিতে অর্ন্তভুক্ত করা হয়। অনেকে ল্যান্থানাইড ও অ্যাক্টিনাইড সারির ৩২ টি মৌলকে এই শ্রেনীতে অন্তর্ভুক্ত করার পক্ষে। আবার অনেকে শুধু স্ক্যানডিয়াম, ইট্রিয়ামকে এই শ্রেনীতে রাখার পক্ষে। স্ক্যানডিয়াম, ইট্রিয়াম ও ল্যান্থানাইড গ্রুপের মৌল সমূহকে "রেয়ার আর্থ মেটাল " বলা হয়।
চতুর্থ শ্রেণীর মৌল
পর্যায় সারণীর চতুর্থ শ্রেণীর মৌলগুলো হল টাইটানিয়াম, জারকোনিয়াম, হ্যাফনিয়াম ও রাদারফোর্ডিয়াম। টাইটানিয়াম, জারকোনিয়াম ও হ্যাফনিয়াম মৌল তিনটি প্রাকৃতিক ভাবে পাওয়া যায়। রাদারফোর্ডনিয়াম তেজষ্ক্রিয় মৌল।
পঞ্চম শ্রেণীর মৌল
পর্যায় সারণীর পঞ্চম শ্রেণীর মৌলগুলো হচ্ছে ভ্যানাডিয়াম, নিওবিয়াম, ট্যান্টালাম, ডুবনিয়াম।
ষষ্ঠ শ্রেণীর মৌল
পর্যায় সারণীর ষষ্ঠ শ্রেণীর মৌলগুলো হচ্ছে ক্রোমিয়াম, মলিবডেনাম, টাংস্টেন, সিওবোর্গিয়াম।
অষ্টম শ্রেণীর মৌল
আধুনিক পর্যায় সারণীর অষ্টম শ্রেণীর মৌলগুলো হচ্ছে আয়রন, রুথেনিয়াম, অসমিয়াম, হ্যাসিয়াম। এগুলো মূলত অবস্থান্তর ধাতু।
গায়ত্রী যোশী
গায়ত্রী যোশী গায়ত্রী (, ; জন্ম ২০ মার্চ, ১৯৭৭-এ মুম্বাই শহরে) তিনি একজন মডেল এবং বলিউড অভিনেত্রী। তার প্রথম চলচ্চিত্র ছিল ২০০৪-এ স্বদেশ।
তিনি ১৯৯৯-এর ফেমিনা মিস ইন্ডিয়া চূড়ান্ত প্রতিযোগিতায় সেরা পাঁচ জন নাট্যাভিনয়কারীর থেকে একজন, এবং সোনি এন্টারটেনমেন্ট চানিয়া-ভোটে সম্মানিত দর্শক দ্বারা, এবং ২০০০ মিস জাপান আন্তর্জাতিক ইভেন্ট ভারতের প্রতিনিধিত্ব করে নির্বাচিত হয়েছেন। তিনি একটি বেশ কিছু মিউজিক ভিডিও ও পাশাপাশি বিজ্ঞাপনের মডেল হিসেবে কাজ করেছেন: তিনি জগজিত সিং এর কাঘাজ কি কষ্টি এবং হানস্রাজ হান্স 'ঝাঁজারিয়া মিউজিক ভিডিও উপস্থিত হয়ছেন।
তিনি যখন কলেজ এখনও তিনি বম্বে রঞ্জনবিদ্যা, ফিলিপস, পন্ডস, গোদরেজ, সানসিল্ক, এলজি পাশাপাশি হুন্ডাইয়ের বিজ্ঞাপনে শাহরুখ খান-এর সঙ্গে কাজ করেছেন. তিনি ঋতু কাণ্ডকীর্তি এবং ক্যালেন্ডার জন্য ২০০১-এ মডেল হয়েছেন।
তিনি ডিসেম্বর ২০০৪ সালে তাঁর বলিউড আত্মপ্রকাশ করেন, আশুতোষ গোয়ারিকর-এর "স্বদেশ" চলচ্চিত্রে শাহরুখ খান-এর বিপরীত অভিনয় করেন। ছবিটি বাণিজ্যিকভাবে ভাল ছিল না, কিন্তু তার কর্মক্ষমতা এবং অভিনয় ক্ষমতা সমালোচনা ছিল অত্যন্ত প্রশংসিত।
তিনি ২৭ আগস্ট, ২০০৫-এ ওবেরয় কন্সট্রাকশনস এর ব্যবস্থাপনা পরিচালক বিকাস ওবেরয় এর সঙ্গে বিবাহ বন্ধনে আবদ্ধ হন, গ্র্যান্ড হ্যাত্ত হোটেলে বিবাহের কার্য সম্পূর্ণ হয়। তিনি ১ সেপ্টেম্বর, ২০০৬-এ তার প্রথম বাচ্চা ছেলে জন্ম দিয়েছেন। এবং দ্বিতীয় বাচ্চা ছেলে জন্ম দিয়েছেন ২৭ মে ২০০৮-এ।
ইন্ডিয়ান প্রিমিয়ার লিগ
ইন্ডিয়ান প্রিমিয়ার লিগ (আইপিএল), স্পন্সরজনিত কারণে আনুষ্ঠানিকভাবে ভিভো ইন্ডিয়ান প্রিমিয়ার লীগ নামে পরিচিত, হচ্ছে ভারতের একটি প্রতিযোগিতামূলক টুয়েন্টি২০ ক্রিকেট লীগ। এটি প্রতি বছর এপ্রিল ও মে মাসে ভারতীয় শহর এবং কিছু রাজ্যের প্রতিনিধিত্বকারী দলের মধ্যকার ম্যাচের মাধ্যমে আয়োজিত হয়। এই লীগটি ২০০৮ সালে ভারতীয় ক্রিকেট নিয়ন্ত্রণ বোর্ড (বিসিসিআই) কর্তৃক প্রতিষ্ঠিত হয়েছিল এবং লীগ প্রতিষ্ঠাতা ও সাবেক কমিশনার ললিত মোদীকে এই লীগের উদ্ভাবক হিসেবে বিবেচনা করা হয়। আইসিসি ফিউচার ট্যুর প্রোগ্রামে আইপিএলের একটি একচেটিয়া অবস্থান রয়েছে।
আইপিএল হচ্ছে বিশ্বের সর্বাধিক দর্শক অংশগ্রহণকারী ক্রিকেট লীগ এবং ২০১৪ সালে সকল ক্রীড়া লীগের মধ্যে গড় উপস্থিতি দ্বারা এটি ৬ষ্ঠ স্থান অর্জন করেছিল। ২০১০ সালে, আইপিএল ইউটিউবে সরাসরি সম্প্রচারকারী বিশ্বের প্রথম ক্রীড়া অনুষ্ঠানে পরিণত হয়। ডাফ অ্যান্ড ফেলপসের মতে, ২০১৮ সালে আইপিএলের ব্র্যান্ড মূল্য ৬.৩ বিলিয়ন মার্কিন ডলার ছিল। বিসিসিআই অনুসারে ২০১৫ সালের আইপিএল ভারতের অর্থনীতির জিডিপিতে ₹১১.৫ বিলিয়ন (১৮২ মিলিয়ন মার্কিন ডলার) অবদান রেখেছিল।
এপর্যন্ত আইপিএল প্রতিযোগিতার ১১টি মৌসুম আয়োজিত হয়েছে। আইপিএলের বর্তমান শিরোপাধারী দল হলো চেন্নাই সুপার কিংস, যারা ২০১৮ মৌসুমে শিরোপাটি জয়লাভ করেছিল। টুর্নামেন্টের সবচেয়ে সফল ফ্র্যাঞ্চাইজি হলো চেন্নাই সুপার কিংস এবং মুম্বই ইন্ডিয়ান্স, যারা প্রত্যেকে ৩টি শিরোপা জয়লাভ করেছে।
২০০৭ সালে  জি বিনোদন উদ্যোগ এর অর্থায়নে ভারতীয় ক্রিকেট লীগ(আইসিএল) চালু হয়। আইসিএল ভারতীয় ক্রিকেট বোর্ড (বিসিসিআই) এবং ইন্টারন্যাশনাল ক্রিকেট কাউন্সিল (আইসিসি) দ্বারা স্বীকৃত ছিল না।আইসিএল যোগদান করা থেকে খেলোয়াড়দের প্রতিরোধ করার জন্য বিসিসিআই তাদের নিজস্ব গার্হস্থ্য প্রতিযোগিতায় প্রাইজমানি বৃদ্ধি করে এবং আইসিএল কে নিষিদ্ধ লীগ এবং আইসিএল এ যোগদান করা খেলোয়াড়দের আজীবন নিষিদ্ধ ঘোষণা করে।
ব্যবসায়ী এবং ক্রিকেট নির্বাহী পরিচালক ললিত মোদী , ছিল একটি নতুন টি-২০ শুরু করার কথা বলে যা ভারতীয় ক্রিকেট লীগ আইসিএল এর প্রতিদ্বন্দ্বী হবে। ২০০৮ সালের এর গোড়ার  দিকে বিসিসিআই একটি নতুন ফ্র্যাঞ্চাইজি ভিত্তিক টি-২০ লীগ ইন্ডিয়ান প্রিমিয়ার লিগ এর ঘোষণা দে, যা ক্রিকেট বিশ্বে ফ্র্যাঞ্চাইজি ভিত্তিক টি-২০ লীগ এর প্রথম সুত্রপাত।
বর্তমানে আটটি দল আইপিএল এ অংশগ্রহন করে। প্রতিটি দল একে অপরের দুবার করে নিজেদের মাঠে এবং প্রতিপক্ষের রাউন্ড-রবিন প্রতিযোগিতা অনুসারে খেলে। লীগ পর্যায়ে শেষে শীর্ষ চার দল প্লেঅফ খেলার জন্যে যোগ্যতা অর্জন করে। পয়েন্ট টেবিলের শীর্ষ দুই দল প্রথম কোয়ালিফায়িং ম্যাচ খেলে এবং বিজয়ী দল সরাসরি ফাইনালে চলে যায়। পয়েন্ট টেবিলের ৩য় ও ৪র্থ দল প্রথম এলিমিনেটর ম্যাচ খেলে। পরাজিত দল টুর্ণামেন্ট থেকে বিদায় নেয় এবং বিজয়ী দল প্রথম কোয়ালিফায়িং ম্যাচে পরাজিত দলের সাথে ২য় এলিমিনেটর ম্যাচ খেলে।২য় এলিমিনেটর ম্যাচে বিজয়ী দল প্রথম কোয়ালিফায়িং ম্যাচে জয়ী দলের সাথে ফাইনাল খেলে এবং পরাজিত দল ৩য় স্থান অর্জন করে।
২০০৮ থেকে ইন্ডিয়ান প্রিমিয়ার লিগের টিভি স্বত্ব ৬ হাজার ৫৭৯ কোটি রুপিতে ১০ বছরের জন্য কিনে নেয় সনি । সেই চুক্তি সমাপ্তির পর মুম্বাইয়ে নতুন নিলামে সনিকে হারিয়ে লিগের স্বত্ব ২০১৮ থেকে ২০২২ সাল পর্যন্ত পরবর্তী পাঁচ বছরের জন্য কিনে নিয়েছে স্টার ইন্ডিয়া। এ জন্য তাদের খরচ করতে হচ্ছে ১৬ হাজার ৩৪৭ কোটি রুপি। অর্থাৎ প্রতিটি ম্যাচ টিভিতে দেখাতে ৫৫ কোটি রুপি।
জগদীশ গুপ্ত
জগদীশ গুপ্ত বা জগদীশ চন্দ্র সেনগুপ্তা (জন্মঃ জুন, ১৮৮৬ (২২শে আষাঢ়, ১২৯২ বাং) - মৃত্যুঃ ১৫ এপ্রিল, ১৯৫৭) ভারত উপমহাদেশের অন্যতম বাঙ্গালী ঔপন্যাসিক এবং ছোটগল্পকার ছিলেন। তিনি মূলত কথাসাহিত্যিক হলেও সাহিত্যিক জীবনের শুরুতে কবিতা লিখেছেন ও একটি কবিতা সংকলন প্রকাশ করেছেন৤
তাঁর পৈতৃকনিবাস ফরিদপুর জেলার খোর্দ মেঘচারমি গ্রামে। পিতা কৈলাশচন্দ্র গুপ্ত কুষ্টিয়া আদালতের বিশিষ্ট আইনজীবী ছিলেন। পিতার কর্মসূত্রে জগদীশ গুপ্ত কুষ্টিয়া জেলার আমলাপাড়ায় ১২৯২ বঙ্গাব্দের ২২ আষাঢ় (জুন, ১৮৮৬) জন্মগ্রহণ করেন। ১৯০৫ সালে কলকাতা সিটি কলেজিয়েট স্কুল থেকে ম্যাট্রিক পাস করেন। অতঃপর কলকাতা রিপন কলেজে ভর্তি হন। ১৯০৭ সালে এফ. এ পরীক্ষা দিয়ে কলেজের পাঠ ত্যাগ করেন। পরবর্তীতে কলকাতা কমার্শিয়াল ইন্সটিটিউট থেকে শর্টহ্যান্ড ও টাইপরাইটিং শিক্ষা গ্রহণ করেন।
বীরভূম জেলার সিউড়ি জজকোর্টে টাইপিস্টের চাকুরী লাভ করেন ১৯০৮ সালে। সেখানে ৪/৫ বছর চাকুরীর করার পর উড়িষ্যার সম্বলপুরে একজিকিউটিভ ইঞ্জিনিয়ারের অফিসে পুণরায় টাইপিস্টের চাকুরী গ্রহণ করেন ১৯১৩ সালে। কিন্তু কর্তৃপক্ষের সঙ্গে মনোমালিন্য ঘটায় চাকুরী থেকে ইস্তফা দেন তিনি। অতঃপর কলকাতার "জাগো'স ইঙ্ক" নামের ফাউন্টেনপেনের কালি তৈরীর একটি কারখানা খোলেন। এ ব্যবসায় উন্নতি করতে না পেরে ১৯২৭ সালে বোলপুরের চৌকি আদালতে আবারো টাইপিস্টের চাকুরীতে যোগদান করেন। সেখানে একটানা ১৭ বছর চাকুরীর করার পর ১৯৪৪ সালে অবসর গ্রহণ করেন। এরপর কুষ্টিয়ায় বাস করতে থাকেন। ১৯৪৭ সালে দেশবিভাগের পর কুষ্টিয়া ত্যাগ করে কলকাতায় গমন করেন ও সেখানেই স্থায়ীভাবে বসবাস করেন।
কবি হিসেবে তিনি প্রথমে আত্মপ্রকাশ করলেও ছোট গল্পকার-রূপে বাংলা সাহিত্যে স্থায়ী আসন লাভ করেন। 'বিজলী', 'কালিকলম', 'কল্লোল' প্রভৃতি সেকালের নূতন ধরনের সকল পত্রিকাতেই গল্প প্রকাশ করেছেন। গল্প ও উপন্যাসের ক্ষেত্রে প্রকাশভঙ্গীর স্বাতন্ত্র্যের জন্য সাহিত্যিক মহলে বিশিষ্ট স্থান পেয়েছিলেন।
ছোটগল্পের বিশিষ্ট শিল্পী ছিলেন জগদীশ গুপ্ত। গভীর জীবনবোধ, সুঠাম কাহিনীবিন্যাস ও চরিত্রচিত্রণের নৈপুণ্যে তাঁর ছোটগল্প সমৃদ্ধ হয়েছে। মনোবৈকল্য ও মনোবিশ্লেষণ এবং দুঃখময়তার নিপুণ বর্ণনায় তাঁর শিল্পকর্ম এক অসাধারণ সৃষ্টি হিসেবে বিবেচিত হয়েছে। সামাজিক অন্যায়-অবিচারের চেয়ে অদৃষ্টলিপিই দুঃখময়তার কারণ বলে তাঁর গল্পে বিশ্লেষিত।
মাঘ (দ্ব্যর্থতা নিরসন)
মাঘ বলতে বোঝানো যেতে পারেঃ
ইমদাদ হোসেন
ইমদাদ হোসেন (জন্ম: ২১শে নভেম্বর, ১৯২৬-মৃত্যু: ১৩ই নভেম্বর, ২০১১) বাংলাদেশের একজন চিত্রশিল্পী।
শিল্পী ইমদাদ হোসেনের জন্ম ১৯২৬ সালের ২১শে নভেম্বর চাঁদপুরে। তাঁর বাবা "মাজিদ বক্স" ও মা "সাবেদুন নেসা"। ছয় ভাইবোনের মধ্যে তিনি ছিলেন কনিষ্ঠ। ভাষার অধিকার নিয়ে শুধু সরাসরি লড়াইয়েই নয়, ভাষা আন্দোলনের স্মৃতিস্মারক শহীদ মিনারের নকশায় মূলস্তম্ভের পেছনে লাল সূর্যটি এসেছিলো শিল্পী ইমদাদ হোসেনের প্রস্তাবেই।
পহেলা বৈশাখে ঢাকা বিশ্ববিদ্যালয় থেকে যে মঙ্গল শোভাযাত্রা বের হয়, সে নামটিও চারুকলা অনুষদের প্রথম ব্যাচের শিক্ষার্থী ইমদাদেরই দেওয়া।
১৯৪৮ সালে তিনি সদ্য প্রতিষ্ঠিত ঢাকা আর্ট কলেজের প্রথম ব্যাচে ভর্তি হন।
১৯৫৩ সালে তিনি ছাত্র অবস্থাতেই কমার্শিয়াল আর্টিস্ট হিসেবে বিভিন্ন বইয়ের প্রচ্ছদ আঁকাসহ নানা ধরনের কাজ করে স্বাবলম্বী হওয়ার চেষ্টা করেন। ১৯৫৪ সালে তিনি আর্ট ইনস্টিটিউট থেকে পাস করে ‘ভিবজিওর’ নামের একটি বাণিজ্যিক চিত্রকলা প্রতিষ্ঠান গড়ে তোলেন। বিভিন্ন পর্যায়ে শিল্পী হিসেবে এশিয়ান ফাউন্ডেশন, ইস্ট পাকিস্তান ডিজাইন সেন্টার, সুইডিশ-পাক ফ্যামিলি ওয়েলফেয়ার প্রজেক্ট, পাকিস্তান টেলিভিশনের ঢাকা কেন্দ্রের প্রধান ডিজাইনার এবং ঢাকা বিশ্ববিদ্যালয়ের আইইআরে জ্যেষ্ঠ প্রভাষক হিসেবে কাজ করেন। কয়েকজন বন্ধুর সঙ্গে ‘মুক্তধারা’ নামের একটি প্রকাশনা সংস্থাও গড়ে তোলেন।
১৯৭২ সালে তিনি বাংলাদেশ টেলিভিশনে যোগ দেন। বিটিভির বর্তমান লোগোটি তাঁরই করা। ১৯৭৬ সালে বিসিকের ডিজাইন সেন্টারে যোগ দেন এবং ১৯৯১ সালে এখান থেকেই অবসর নেন। পরে তিনি কাজ করেছেন কালার স্ক্যান লিমিটেডের উপদেষ্টা হিসেবে।
১৯৫০ সালে সাম্প্রদায়িক দাঙ্গা শুরু হলে ইমদাদ হোসেন স্বেচ্ছাসেবক বাহিনী গঠন করে কেরানীগঞ্জে দাঙ্গা প্রতিরোধে অনন্য ভূমিকা রাখেন। মহান রাষ্ট্রভাষা আন্দোলনে তিনি গুরুত্বপূর্ণ ভূমিকা পালন করেন। মাতৃভাষা বাংলার দাবিতে মিছিলে তিনিও ছিলেন প্রথম সারিতে। তিনি ছিলেন ১৯৫২ সালের সর্বদলীয় রাষ্ট্রভাষা সংগ্রাম পরিষদের সদস্য।
তিনি ১৯৬৯ সালে গণ-অভ্যুত্থানের আন্দোলনে সক্রিয় ছিলেন। পটুয়া কামরুল হাসানকে সভাপতি ও তাঁকে সাধারণ সম্পাদক করে গঠিত হয় ‘চারুশিল্পী সংস্থা’। এই সংগঠন থেকে প্রকাশিত হয় বড় বড় পোস্টার-ব্যানার। মুক্তিযুদ্ধের সময় কেরানীগঞ্জে তাঁর বাড়িটি ছিল মুক্তিযোদ্ধাদের আশ্রয়স্থল।
ইমদাদ হোসেন নিজে সরাসরি বাম রাজনীতির সঙ্গে জড়িত না হলেও বাম রাজনীতিকদের সঙ্গে তাঁর যোগাযোগ ছিল ঘনিষ্ঠ। কমিউনিস্ট পার্টি নিষিদ্ধ হলে তাঁর বাড়িতেই পার্টির গোপন সভা হতো এবং আত্মগোপনকারী নেতারা তাঁর ঢাকার ভাড়া বাসায় বা গ্রামের বাড়িতে আশ্রয় নিতেন।
বিসিকের ডিজাইন সেন্টারে কাজ করার সময় প্রধান নকশাবিদ হিসেবে তিনি দেশের ঐতিহ্যবাহী লোক ও কারুশিল্প মেলাকে শহরাঞ্চলে ছড়িয়ে দিতে বিশেষ ভূমিকা রাখেন। ঢাকায় বৈশাখী মেলা, বসন্ত মেলা ও যশোরে মধূমেলার আয়োজন করেন। মধ্যস্বত্বভোগীদের থেকে তাঁতিদের বাঁচাতে বিসিকের উদ্যোগে তাঁতবস্ত্রের মেলা ও প্রদর্শনীর আয়োজনের উদ্যোক্তা ছিলেন তিনি।
ইমদাদ হোসেন চারুশিল্পে বিশেষ অবদান রাখায় ২০১০ সালে একুশে পদকে ভূষিত হন। এ ছাড়া তিনি বাংলা একাডেমীর ফেলো, দৈনিক জনকণ্ঠ আজীবন সম্মাননা, চারুশিল্পী সংসদের সম্মাননাসহ বিভিন্ন পদক ও সম্মাননা পেয়েছেন।
তিনি ২০১১ সালের ১৩ই নভেম্বর পান্থপথের হেলথ অ্যান্ড হোপ হাসপাতালে সকাল ১০টা ১৫ মিনিটে মৃত্যুবরণ করেন। তিনি বার্ধক্যজনিত অসুখ, ডায়াবেটিস ও নিউমোনিয়ায় আক্রান্ত হয়েছিলেন।
ডন ২
ডন ২ এটি ২০১১ সালের একটি বলিউড থ্রিলার চলচ্চিত্র। ফারহান আখতার পরিচালিত এই ছবিটি "ডন সিরিজ"-এর ২০০৬ এ মুক্তিপ্রাপ্ত চলচ্চিত্রের সিকুয়েল। যা তিনি নিজেই ১৯৭৮-এর "ডন" চলচ্চিত্রের একটি পুনর্নির্মাণ করেছিলেন। এটি তার অন্যতম ব্যবসা সফল চলচ্চিত্র ৷ ছবিতে মূল ভূমিকায় অভিনয় করেছেন শাহরুখ খান, প্রিয়াঙ্কা চোপড়া। এবং কিছু গুরুপ্তপুর্ণ চরিত্রে আছেন বোমন ইরানী, ওম পুরি, লারা দত্ত ও কুনাল কপূর। ছবিটি ২৩ ডিসেম্বর ২০১১ মুক্তি দেয়ার পরিকল্পনা রয়েছে ৷ উভয় 2D এবং 3D ফরম্যাটের উপর করা হয়েছে এছাড়াও ছবিটি তামিল ভাষা ও তেলুগু ভাষায় পাওয়া যাবে।
আমার নাম অপূর্ব চন্দ্র মহন্ত
বাংলাদেশ...
২০০৬ সালে ছবিটি মুক্তির সময় এটির সিকুয়েল করার ধারণা করা হয়েছিল, এবং পরিচালক ফারহান আখতার নিজেই ছবিটি মুক্তির পরে ঘোষণা করেছিল যে- শীঘ্রই এটির সিকুয়েল কাজ শুরু করবে। তবে, তিনি অন্যান্য সঙ্গে জড়িত ছিল তারা শাহরুখ খান-এর চলচ্চিত্র রব নে বানা দি জোড়ি এবং মাই নেম ইজ খান তাকে সিডিউল দিয়েছেন। তবে ফেব্রুয়ারি ২০১০, আখতার উদ্ভূত যে সিনেমার জন্য স্ক্রিপ্ট ও স্থান ঠিক হয়েছে।
"ডন ২"-এর শুটিং শুরু হয় ১০ অক্টোবর, ২০১০ থেকে বার্লিন, জার্মানী। শাহরুখ খান আয়তন পর্যন্ত জিজ্ঞাসা করেন চলচ্চিত্র ও ছয় প্যাক সম্প্রসারিত।
মাই নেম ইজ খান
মাই নেম ইজ খান (, , সাধারনভাবে উল্লেখ করা হয় "MNIK" হিসেবে। এটি ২০১০-এর একটি ভারতীয় হিন্দি ভাষার চলচ্চিত্র, ছবিটি পরিচালনা করেছেন করণ জহর, চিত্রনাট্য করেছেন শিবানী বাথিজা, যৌথভাবে প্রযোজনা করেছেন হিরু যশ জহর এবং গৌরী খান, ছবিতে নাম ভূমিকায় অভিনয় করেছেন শাহরুখ খান এবং তার বিপরীতে আছেন কাজল। দীর্ঘ নয় বছর পর তাঁরা জুটিবদ্ধ হলেন (তাদের একসাথে শেষ ছবি কাভি খুশি কাভি গাম... ২০০১ সালে)। ছবিটি যৌথভাবে প্রযোজনা করেছে "ধর্ম প্রডাকশনস", "রেড চিলিস এন্টারটেইনমেন্ট" এবং বিপণন করেছে "ফক্স সটার এন্টারটেইনমেন্ট"। চলচ্চিত্র জন্য সকল হিসেব কষে ১০০.০ কোটি টাকা(ইউএস$ ২০.২৮ মিলিয়ন) এর ব্যয় ধরা হয়েছিল, যা হয়ে উঠে ২০১০-এর সবচেয়ে ব্যয়বহুল বলিউড চলচ্চিত্র। এটি কোন ভারতীয় চলচ্চিত্র জন্য সর্বাধিক, অতিক্রমকারী ৯০.০ কোটি টাকা(ইউএস$ ১৮.২৫ মিলিয়ন)গজিনির রেকর্ড।
বাণিজ্য ভারসাম্য
বাণিজ্য ভারসাম্য () হচ্ছে কোন দেশের অর্থনীতির একটি নির্দিষ্ট সময়ের মোট রপ্তানি ও মোট আমদানির আর্থিক মূল্যের পার্থক্য। একে নেট রপ্তানীও বলা হয়ে থাকে এবং অনেক সময় একে NX বর্ণদ্বয় দ্বারা প্রকাশ করা হয়। প্রকৃতপক্ষে এটি একটি দেশের আমদানি ও রপ্তানির মধ্যকার সম্পর্ক। ইতিবাচক ভারসাম্যকে বাণিজ্য উদ্বৃত্ত বলে যখন আমদানির থেকে রপ্তানি বেশি হয়; ইতিবাচক ভারসামকে বলা হয় বাণিজ্য ঘাটতি যা রপ্তানির থেকে আমদানি বেশি হলে হয়। বাণিজ্য ভারসাম্যকে অনেক সময় পণ্য ও সেবার ভারসাম্য - এ দুই ভাগে ভাগ করা হয়।
দ্য ম্যান ইয়োর ম্যান কুড স্মেল লাইক
দ্য ম্যান ইয়োর ম্যান কুড স্মেল লাইক () ২০১০ সালে মার্কিন যুক্তরাষ্ট্রে নির্মিত একটি বিজ্ঞাপন চিত্র। প্রোক্টর এন্ড গ্যাম্বল কোম্পানী পুরুষমানুষের ব্যবহার্য ওল্ড স্পাইস ব্র্যান্ডের বডিওয়াশ বাজারজাতকরণের উদ্দেশ্যে এই বিজ্ঞাপন চিত্রটি নির্মাণ করেছিল। বিভিন্ন কারণে এই বিজ্ঞাপন চিত্রটি অসাধারণ জনপ্রিয়তা অর্জ্জন করতে সক্ষম হয়। 
মাত্র ৩৩ সেকেণ্ড দীর্ঘ এই বিজ্ঞাপন চিত্রটির ২৯ সেকেণ্ড কালপরিধিতে উচ্চারিত শব্দের সংখ্যা ১০৮। ঠাসবুনোটে গাঁথা এই শব্দমালা মডেল ইসাইয়া মুস্তাফার কণ্ঠে স্পষ্ট ও তীক্ষ্ণভাবে উচ্চারিত হয়েছে। দৃশ্যের অবতারণা হয় স্নানাগারে, শাওয়ার দিয়ে তখনো পানি পড়ছে, সদ্যস্নাত ইসাইয়া মুস্তাফা দণ্ডায়মান দর্শকের মুখোমুখি। তাঁর কোমড়ে তোয়ালে জড়ানো ; নগ্নবক্ষ ইসাইয়া মুস্তাফা পুরুষালি আবেদনে পরিপূর্ণ। তাঁর উচ্চকিত কণ্ঠ এবং শব্দবাণ একমুহূর্তে মনোযোগ কেড়ে নেয়। সে বলে: “Hello ladies, look at your man, now back to ME. Now back at your man, now back to ME.” তারপর নিসংকোচে, আত্মবিশ্বাসে ঋদ্ধ কণ্ঠে সে নিজেই জানান দেয়: “Sadly, he isn’t ME”। তা হলে উপায়? ইসাইয়া মুস্তাফা অবিলম্বে সমাধান বাৎলে দেয়: ,“… but if he stopped using ladies scented body wash and switched to Old Spice, he could smell like he’s ME.”। অত:পর দৃঢ় কণ্ঠে সে আদেশের ভঙ্গীতে বলে: “Look down, back up;- where are you?”। তাইতো ভদ্রমহিলারা কোথায়? তারা কি তবে টিভি পর্দ্দার সম্মুখে নেই? না, ওল্ডস্পাইস নায়ক জানান দেয়: “You’re on a boat with the MAN your man could smell like.”। সে এখন স্বগৃহের স্নানাগার থেকে সমুদ্রে ভাসমান জাহাজের ডেকে। তারপর জাদুকরি টানে নাটকীয় ভঙ্গিমায় সে বলে, “What’s in your hand, back at me. I have it; it’s an oyster with two tickets to that thing you love.” । দর্শককে অবাক করে দিয়ে ঝিনুকটির চোয়াল ফুঁড়ে অজস্র হীরের স্ফটিক অবিরল গড়িয়ে পড়তে থাকে। আর জাদুকরের হাতের তালু থেকে জেগে ওঠে ওল্ড স্পাইস বডিওয়াশ ফর ম্যান-এর ঘন লাল রং কৌটা। এই অসম্ভাব্যতার প্রেক্ষাপটে ইসাইয়া মুস্তাফা উচ্চারণ করে: “Anything is possible when your man smells like Old Spice and not a lady.”।
২০১০ সালের ফেব্রুয়ারি মাসে এই বিজ্ঞাপন চিত্রটি সাধারণের দর্শনার্থে অবমুক্ত করা হয়। বিজ্ঞাপনটি এতই ফলপ্রসূ ছিল যে মাত্র ৬ মাসের মধ্যে ওল্ড স্পাইস বডিওয়াশ-এর বিক্রয় পূর্ববর্তী বৎসরের তুলনায় ১২৫ শতাংশ বৃদ্ধি পায়। অসাধারণ আকর্ষণীয়তার জন্য এটি সাধারণ্যে ব্যাপক জনপ্রিয়তা লাভ করে। একটি পরিসংখ্যানে দেখা যায় ফেব্রুয়ারি থেকে নবেম্বর এই ১০ মাসে ইউটিউবের মাধ্যমে এই বিজ্ঞাপন চিত্রটি ২৩.৭ মিলিয়ন বার অবলোকিত হয়। ২০১০ সালের শেষভাগে এই বিজ্ঞাপন চিত্রটির মাধ্যমে “ওল্ডস্পাইস” পুরুষমানুষের ব্যবহার্য টয়লেট সামগ্রীর নির্ভরযোগ্য ব্র্যান্ডে পরিণত হয়। “কান লিও ইন্টারন্যাশনাল এডভারটাইজিং উৎসবে” এটি “গ্র প্রি” পুরস্কার লাভ করে। উপরন্তু “প্রাইমটাইম এমি এওয়ার্ড ফর আউটস্ট্যান্ডিং কমার্শিয়াল” পুরস্কার অর্জ্জন করে।
কাভি খুশি কাভি গাম
কাভি খুশি কাভি গাম হল করণ জোহর পরিচালিত ২০০১ সালের ভারতীয় হিন্দি ভাষার নাট্য চলচ্চিত্র।
কারিনা কাপুর
কারিনা কাপুর খান (; ; জন্ম: ) হলেন একজন ভারতীয় বলিউড অভিনেত্রী। তিনি অভিনেতা রনধির কাপুর ও ববিতার কন্যা এবং অভিনেত্রী কারিশমা কাপুর এর ছোট বোন। প্রায়ই তাকে ঘরোয়াভাবে বেবো বলা হয়, তিনি বলিউডের একজন জনপ্রিয় অভিনেত্রী। তিনি দুইবার জাতীয় পুরস্কার লাভ করেছেন।
২০০০ সালে "রিফিউজি" চলচ্চিত্র দিয়ে তার বড় পর্দায় অভিষেক হয়। ঐতিহাসিক নাট্যধর্মী "অশোক" এবং মেলোড্রামাধর্মী ব্লকব্লাস্টার "কভি খুশি কভি গম..." চলচ্চিত্র দিয়ে তিনি হিন্দি চলচ্চিত্রে শক্ত অবস্থান তৈরি করেন। শুরুর সাফল্যের পর তার কয়েকটি বাণিজ্যিকভাবে ব্যর্থ হয় এবং নেতিবাচক সমালোচনা অর্জন করে। ২০০৪ সাল ছিল তার ঘুরে দাঁড়ানোর সময়। এই বছর তিনি নাট্যধর্মী "চামেলি" চলচ্চিত্রে একজন যৌনকর্মীর ভূমিকায় এবং "দেব" চলচ্চিত্রে দাঙ্গা কবলিত এক নারী আলিয়া ভূমিকায় অভিনয় করেন। ২০০৬ সালে তিনি উইলিয়াম শেকসপিয়র রচিত "ওথেলো" নাটকের ছায়া অবলম্বনে নির্মিত "ওমরকার" চলচ্চিত্রে মূল নাটকের ডেসডিমোনা চরিত্রের সংকলিত ডলি মিশ্রা ভূমিকায় অভিনয় করেন। তার এই ভূমিকায় অভিনয়ের জন্য তিনি ফিল্মফেয়ার শ্রেষ্ঠ অভিনেত্রী সমালোচক পুরস্কার লাভ করেন। তিনি ২০০৭ সালের "জব উই মেট" চলচ্চিত্রে গীত চরিত্রে অভিনয়ের জন্য জন্য ফিল্মফেয়ার শ্রেষ্ঠ অভিনেত্রী পুরস্কার এবং ২০১০ সালের "উই আর ফ্যামিলি" চলচ্চিত্রে তার ভূমিকার জন্য ফিল্মফেয়ার শ্রেষ্ঠ পার্শ্ব অভিনেত্রী পুরস্কার লাভ করেন। কাপুর বলিউডের সর্বাধিক ব্যবসা সফল চলচ্চিত্র হাস্যরসাত্মক নাট্যধর্মী "থ্রি ইডিয়টস" (২০০৯) এবং সামাজিক নাট্যধর্মী "বজরঙ্গী ভাইজান" (২০১৫) চলচ্চিত্রে প্রধান নারী ভূমিকায় করে সাফল্য লাভ করেন। এছাড়া তার অভিনীত ২০০৯ সালে থ্রিলারধর্মী "কুরবান" এবং ২০১২ সালে "হিরোইন" চলচ্চিত্র দুটি সমালোচকদের প্রশংসা অর্জন করে।
১৯৮০ সালের ২১ সেপ্টেম্বর মুম্বাইতে জন্মগ্রহণ করেন তিনি। পরিবারিকভাবে তাকে "বেবো" নামে ডাকা হয়। তার নাম আন্না কারেনিনা বই থেকে নেয়া হয়। বাবার দিক থেকে কারিনা পাঞ্জাবী। আর মায়ের দিক থেকে সিন্ধি তিনি। ছোটবেলায় কারিনা পারিবারিক কারনে হিন্দু ও খ্রিস্টান দুই ধর্মের আবহে বেড়ে উঠেন। কারিনার উচ্চতা পাঁচ ফুট চার ইঞ্চি।
তিনি সাইফ আলি খান কে বিয়ে করেন। কারিনা কাপুর খানের ২য় স্ত্রী।
সেলিনা হায়াৎ আইভী
ডা. সেলিনা হায়াৎ আইভী (জন্ম: ৬ জুন, ১৯৬৬) বাংলাদেশের নারায়ণগঞ্জ সিটি কর্পোরেশনের নির্বাচিত মেয়র এবং নারায়ণগঞ্জ পৌরসভার সাবেক মেয়র। ২০১৭ সালের ৭ নভেম্বর আইভিকে উপমন্ত্রী পদমর্যাদা দেওয়া হয়। তিনি পেশায় একজন চিকিৎসক।
সেলিনা হায়াৎ আইভী ১৯৬৬ সালের ৬ জুন নারায়ণগঞ্জের একটি রাজনৈতিক পরিবারে জন্মগ্রহণ করেন। তার বাবা সাবেক পৌর চেয়ারম্যান "আলী আহাম্মদ চুনকা" এবং মা তার মমতাজ বেগম । চুনকা পরিবারের পাঁচ সন্তানের মধ্যে আইভী প্রথম সন্তান। তিনি দেওভোগ আখড়া প্রাথমিক বিদ্যালয় হতে শিক্ষা জীবন শুরু করেন। পরবর্তীতে তিনি নারায়ণগঞ্জ প্রিপারেটরী স্কুলে ভর্তি হন এবং ষষ্ঠ শ্রেণী পর্যন্ত লেখাপড়া করেন। অতঃপর তিনি মর্গ্যান বালিকা উচ্চ বিদ্যালয়ে ভর্তি হন। ১৯৭৯ সালে ট্যালেন্টপুলে জুনিয়র স্কলারশিপ পান এবং ১৯৮২ সালে মাধ্যমিক স্কুল সার্টিফিকেট পরীক্ষায় স্টারমার্কসহ উত্তীর্ণ হন। এরপর তিনি ১৯৮৫ সালে রাশিয়ান সরকারের স্কলারশিপ নিয়ে চিকিৎসা বিজ্ঞানে শিক্ষা গ্রহণের জন্য ওডেসা পিরাগোব মেডিক্যাল ইনস্টিটিউটে ভর্তি হন এবং ১৯৯২ সালে কৃতিত্বের সাথে চিকিৎসা ডিগ্রি লাভ করেন। পরবর্তীতে ১৯৯২-৯৩ সালে ঢাকা মিডফোর্ট হাসপাতালে ইন্টার্নি সম্পন্ন করেন। ডা. আইভী তাঁর সুদীর্ঘ শিক্ষা জীবনের পর ১৯৯৩-৯৪ সালে মিডফোর্ট হাসপাতালে এবং ১৯৯৪-৯৫ সালে নারায়ণগঞ্জ ২০০ শয্যা বিশিষ্ট হাসপাতালে অনারারি চিকিৎসক হিসেবে কাজ করেন।
ডা. আইভী ১৯৯৫ সালের ১৫ নভেম্বর রাজবাড়ী নিবাসী কাজী আহসান হায়াৎ-এর সাথে বিবাহ বন্ধনে আবদ্ধ হন। স্বামী কাজী আহসান হায়াৎ বর্তমানে কম্পিউটার প্রোগ্রামার হিসেবে নিউজিল্যান্ডে কর্মরত আছেন। পারিবারিক জীবনে তিনি দুই পুত্র সন্তানের জননী। দুই সন্তান হলে কাজী সাদমান হায়াত সীমান্ত ও কাজী সারদিল হায়াত অনন্ত। ১৯৯৫ সাল থেকে নিউজিল্যান্ডে বসবাস শুরু করেন। সেখানে তিনি নিউজিল্যান্ডের অকল্যান্ডে মেডিক্যাল ল্যাবরেটরি সায়েন্সে অধ্যয়ন শুরু করেন। তিনি অধ্যয়নরত অবস্থায় ২০০২ সালের ডিসেম্বরে দেশে ফিরে আসেন।
সেলিনা হায়াৎ আইভী স্কুল ও কলেজ জীবন হতে বাবার সাথে বিভিন্ন রাজনৈতিক ও সামাজিক কর্মকান্ডে অংশগ্রহণ করতেন। ১৯৯৩ সালে তিনি নারায়ণগঞ্জ শহর আওয়ামী লীগের স্বাস্থ্য ও পরিবেশ বিষয়ক সম্পাদিকা ছিলেন। ২০০৩ সালে অনুষ্ঠিত পৌর চেয়ারম্যান নির্বাচনে অংশগ্রহণের মাধ্যমে তাঁর সক্রিয় রাজনৈতিক জীবনের সূত্রপাত ঘটে। তিনি ২০০৩ সালে নারায়ণগঞ্জ পৌরসভার চেয়ারম্যান নির্বাচনে জয়লাভ করে নারায়ণগঞ্জ পৌরসভার প্রথম মহিলা চেয়ারম্যান নির্বাচিত হন। বর্তমানে তিনি নারায়ণগঞ্জ শহর আওয়ামী লীগের সহ-সভাপতির দায়িত্বে আছেন। তিনি আলী আহাম্মদ চুনকা ফাউন্ডেশন এবং নারায়ণগঞ্জ হার্ট ফাউন্ডেশন-এর প্রতিষ্ঠাতা সভাপতি এবং তিনি স্বাধীনতা চিকিৎসক পরিষদ (স্বাচিপ)-এর নারায়ণগঞ্জ জেলার আহ্বায়কের দায়িত্বে আছেন। এছাড়াও বিভিন্ন সামাজিক ও রাজনৈতিক প্রতিষ্ঠানের সাথে জড়িত আছেন। ডা. আইভী নারায়ণগঞ্জ সিটি কর্পোরেশনের প্রথম মেয়র এবং বাংলাদেশের প্রথম নারী যিনি কোনো [সিটি কর্পোরেশনের মেয়র হিসাবে নির্বাচিত হয়েছেন।
নিউজউইক
নিউজউইক () মার্কিন যুক্তরাষ্ট্রের নিউ ইয়র্ক ভিত্তিক একটি বিখ্যাত নিউ ম্যাগাজিন। ১৯৩৩ সালের ১৭ই ফেব্রুয়ারি এটির প্রকাশনা শুরু হয়। নিউজউইকের প্রধান পৃষ্ঠপোষক "দ্য নিউজউইক ডেইলি বিস্ট কোম্পানি", প্রধান সম্পাদক টিনা ব্রাউন এবং প্রকাশক রয় চেলসটউস্কি।
হিমঝুরি
হিমঝুরি বা কর্ক গাছ () গণের একমাত্র প্রজাতি। এটি দক্ষিণ-পূর্ব এশিয়া অঞ্চলের স্থানীয় গাছ। হিন্দিতে এটি আকাশনিম বা আকাশমল্লি নামেও পরিচিত। রবীন্দ্রনাথ ঠাকুর এর বাংলা নাম দেন হিমঝুরি।
হিমঝুরি সুউচ্চ চিরসবুজ বৃক্ষ। খাড়া ডালপালায় নোয়ানো আগা, ছোটখাটো ডালের মতো সরু পত্রিকাবহুল পক্ষাকার যৌগপত্র। ফুল মধুগন্ধী, ফোটে রাতে, ভোরের আগেই ঝরে পড়ে, শাখান্তের বড়সড় যৌগিক মঞ্জরিতে, ছাড়াছাড়া ভাবে। ফুলগুলো সাদা ও নলাকার। নলমুখে বসানো থাকে পাঁচটি খুদে পাপড়ির একটি তারা। ফাঁকে ফাঁকে আছে পাঁচটি পরাগধনী, যেন সযত্নে বসানো রত্নপাথর, সাদা বা হলুদ; গর্ভকেশরযুক্ত। ফলগুলো সরু, লম্বা, আগা ও গোড়া ছুঁচালো, সরু সরু পক্ষল বীজে ভরাট, এক ফুট বা ততোধিক দীর্ঘ। বীজগুলো ঈষৎ স্বচ্ছ পাখনাঘেরা এবং সে কারণেই উড়ুক্কু ও দূরগামী। এই গাছ ছায়াঘন নয় এবং শিকড় অগভীর হওয়ায় ঝড়ে উপড়ে পড়ার সম্ভাবনা থাকে, তাই পথতরুর অনুপযোগী। বীজ ছাড়াও গাছের শিকড় থেকে গজানো চারা থেকেই বংশবিস্তার।
হিমঝুরির কাঠ নরম, হালকা, হলুদ, মসৃণ এবং আসবাব ও সজ্জাকার্যের উপযোগী। ইন্দোনেশিয়ায় বাকলের তেতো রস থেকে জ্বরের ওষুধ বানানো হয়।
সুশীল কুমার দে
ড. সুশীল কুমার দে (জন্মঃ ২৯ জানুয়ারি, ১৮৯০ - মৃত্যুঃ ৩১ জানুয়ারি, ১৯৬৮) ঢাকা বিশ্ববিদ্যালয়ের কৃতী শিক্ষক ছিলেন। এছাড়াও তিনি বিশিষ্ট সাহিত্যিক ছিলেন।
ড. দে কলকাতায় ২৯ জানুয়ারি, ১৮৯০ সালে জন্মগ্রহণ করেন। তাঁর পিতার নাম ছিল সতীশচন্দ্র। ডাক্তার পিতার কর্মক্ষেত্র কটকের র‌্যাভেন শ কলেজিয়েট স্কুল' থেকে বৃত্তিসহ প্রথম বিভাগে এন্ট্রান্স পাশ করেন ১৯০৫ সালে। অতঃপর কলিকাতা প্রেসিডেন্সী কলেজে ভর্তি হন। এখান থেকে ১৯০৭ সালে এফ.এ বা ফার্স্ট আর্টস পরীক্ষায় পাস করেন এবং বৃত্তি পান। এ কলেজ থেকেই ১৯০৯ সালে ইংরেজীতে প্রথম শ্রেণীতে অনার্স ও বৃত্তিসহ বি.এ; ১৯১১ সালে ইংরেজীতে প্রথম শ্রেণীতে এম.এ পাস করে বিশ্ববিদ্যালয়ের পদক ও পুরস্কার পান। পরের বছর অর্থাৎ ১৯১২ সালে বি.এল পাশ করেন।
৩ বছর পর ১৯১২ সালে পূর্বে অধ্যয়নকৃত প্রতিষ্ঠান হিসেবে প্রেসিডেন্সী কলেজেই ইংরেজীর অধ্যাপক হিসেবে কর্মজীবন শুরু করেন সুশীল কুমার দে। পরবর্তীতে ১৯১৩ থেকে ১৯২৩ সাল পর্যন্ত কলিকাতা বিশ্ববিদ্যালয়ে ইংরেজী, ভারতীয় ভাষা এবং সংস্কৃতের লেক্‌চারার ছিলেন তিনি।
এরপর ১৯২৩ সালে "প্রাচ্যের অক্সফোর্ড" খ্যাত ঢাকা বিশ্ববিদ্যালয়ের ইংরেজীর রীডার ও ক্রমে সংস্কৃতের প্রধান অধ্যাপক হিসেবে নিযুক্ত হন তিনি। ১৯৪৭ সালে শিক্ষকতা জীবন থেকে অবসর নেন সুশীল কুমার দে।
এর মধ্যেই ইউরোপে গিয়ে লণ্ডন স্কুল অফ ওরিয়েন্টাল স্টাডিজে সংস্কৃত অলঙ্কার সাহিত্যের ইতিহাসের অভিসন্দর্ভের জন্য 'ডি.লিট' উপাধি পান। 'বন ইউনিভার্সিটিতে' ভাষাতত্ত্ব বিষয়ে আলোচনা করেন এবং পুস্তক-সম্পাদনার পদ্ধতি বিষয়ে শিক্ষালাভ করেন।
এরপর ঢাকায় ফিরে গিয়ে শিক্ষকতা পেশার পাশাপাশি পুঁথি সংগ্রহ করা তাঁর অন্য কাজ ছিল। সরকারের সাহায্যে মাত্র ১০ হাজার টাকায় তিনি ২০ হাজার পুঁথি সংগ্রহ করেন। পরবর্তীতে তাঁর এই সংগ্রহশালা ২৫ হাজারে উঠেছিল। সংগৃহীত ৯ হাজারের বেশি বাংলা প্রবাদ অর্থসহ সঙ্কলন করেছিলেন সুশীল কুমার দে।
বিভিন্ন ভাষায় তাঁর শতাধিক প্রবন্ধ আছে। রচিত বাংলা ৯টি গ্রন্থের মধ্যে ৬টি কাব্যগ্রন্থ। এছাড়াও, ৮টি গ্রন্থ সম্পাদনা করেছেন। তাঁর রচিত ৫টি ইংরেজী রচনা হচ্ছে -
রচিত উল্লেখযোগ্য গ্রন্থ হচ্ছে -
এছাড়াও, 'দীনবন্ধু মিত্র' (১৩৫৮) তাঁর রচিত একটি উল্লেখযোগ্য জীবনী গ্রন্থ।
পুনার ভাণ্ডারকর রিসার্চ ইন্‌স্টিটিউটের উদ্যোগে প্রাচ্য ও পাশ্চাত্য মনীষিগণের সহায়তায় বিরাট মহাভারতের সংস্করণ প্রকাশিত হয়। এতে তিনি উদ্যোগপর্ব সম্পাদন করেছিলেন। এছাড়াও, দ্রোণপর্বের কাজেও হাত দিয়েছিলেন তিনি।
বাঙলা সরকারের প্রধান গবেষক ছিলেন তিনি। অবসর গ্রহণের পর যাদবপুর বিশ্ববিদ্যালয়ে কিছুকাল বাংলা বিভাগের প্রধান ছিলেন সুশীল কুমার দে। এছাড়াও, পুনার ডেকান রিসার্ট ইন্‌স্টিটিউটের ইতিহাসভিত্তিক সংস্কৃত অভিধান রচনায় সম্পাদকমণ্ডলীর সভাপতি ও লণ্ডন বিশ্ববিদ্যালয়ের ভিজিটিং লেক্‌চারার ছিলেন তিনি।
দীর্ঘদিন বঙ্গীয় সাহিত্য পরিষদের সঙ্গে যুক্ত ছিলেন ড. দে। ১৯৫০ এবং ১৯৫৬ সালে - দু'বার এর সভাপতি হিসেবে নির্বাচিত হয়েছিলেন তিনি।
সরকারী ও বেসরকারী প্রতিষ্ঠান থেকে তিনি বহু সম্মান পেয়েছেন। তন্মধ্যে -
মেটেচাঁদি চড়ুইভরত
মেটেচাঁদি চড়ুইভরত (), বালুচাটা বা ধুলচাটা আলাউডিডি (Alaudidae) গোত্র বা পরিবারের অন্তর্গত ছোট আকৃতির মেঠো পাখি। সাধারণত নিরিবিলি বালুময় নদীতীর ও বিরান মাঠে ধীরপায়ে লাফিয়ে ও হেঁটে বেড়ায় এই পাখিরা। শুকনো ও ধুলাময় মাটিতে ঠোকর দিয়ে খাবার খায়। কর্ষিত জমি, শুকনো মুক্ত অঞ্চল, শিলাময় এলাকা এ পাখির প্রিয় আবাস। সাধারণত জোড়ায় জোড়ায় থাকে। শীতকালে বড় বড় দলে ঘুরে বেড়ায়।
ভারত, পাকিস্তান, নেপাল, বাংলাদেশ, শ্রীলঙ্কা মেটেচাঁদি চড়ুইভরতের মূল আবাসস্থল। প্রায় ২৯ লক্ষ ৭০ হাজার বর্গ কিলোমিটার এলাকা জুড়ে এদের আবাস।
প্রাপ্তবয়স্ক পুরুষ ও স্ত্রী পাখির চেহারা ভিন্ন। পুরুষ পাখির পিঠ বালি-বাদামি, ডানার পালক কালচে, মাথার চাঁদি ও ঘাড়ের পেছন ধূসর। পুরুষ পাখির পেট ও বুক থেকে গলা আবধি গাঢ় কালো রঙের পালক থাকে। স্ত্রী পাখির এটি থাকে না। স্ত্রী পাখি অনেকটা স্ত্রী চড়ুইয়ের মত দেখতে। স্ত্রী পাখির পিঠ ও দেহতল লম্বা লম্বা দাগসহ পুরো বালি-বাদামি। মুখ ফিকে পাটকিলে। দেহ দৈর্ঘ্য ১৩ সেন্টিমিটার। ওজন ১৬ গ্রাম।
মেটেচাঁদি চড়ুইভরতের একাধিক উপপ্রজাতি রয়েছে।
খাদ্যতালিকায় আছে বীজ, পিঁপড়া, গুবরে পোকা ও অন্যান্য পোকামাকড়।
সারা বছরই এই পাখির প্রজনন মৌসুম। তবে স্থানভেদে প্রজননের নির্দিষ্ট মৌসুম দেখা যায়। প্রজনন মৌসুমে পুরুষ ভরত নেচে কুঁদে স্ত্রী পাখির মন জয় করার চেষ্টা চালায়। প্রাকৃতিক খোদলে ঘাস, পালক বিছিয়ে বাসা বানায়। দু-তিনটি বাদামী ছিটযুক্ত ডিম পাড়ে। স্ত্রী পুরুষ দুজনেই ডিমে তা দেয়। ১৩ থেকে ১৪ দিন পরে ডিম ফুটে বাচ্চা বের হয়। বাবা মা দুজনেই সন্তানের পরিচর্যা করে, তবে মা ভরত এসময় বেশি পরিচর্যা করে।
কমলা দামা
কমলা দামা (বৈজ্ঞানিক নাম:"Zoothera citrina") দক্ষিণ এশিয়ার দেশ বাংলাদেশের ১৫ প্রজাতির দামা পরিবারের একটি পাখি। দামা পরিবারের অন্যান্য প্রজাতিগুলি হচ্ছে আঁশটে দামা, ধলাঘার কালিদামা, ধলাপাখ কালিদামা, কালাবুক দামা, কালাপাশ দামা, কালচে দামা, লালগলা দামা, নীল শীষদামা, নীল শীলাদামা, পাতি কালিদামা, টিকেলের দামা, ভ্রুলেখা দামা, খয়রাপিঠ দামা ও লম্বা ঠোঁট দামা। এরা কমলাফুলি বা কমলা দোয়েল নামেও পরিচিত। ফকিরহাটে মেটে দোয়েল বা কমলা বউ বলে।।এই ১৫ প্রজাতির মধ্যে কেবল কমলা দামা বাংলাদেশে স্থায়ীভাবে বসবাসকারী দুর্লভ দামা। বাকি ১৪ প্রজাতি মাঝে মাঝে, বিশেষ করে শীতকালে দেখা যায়।
কমলাবউ দোয়েল আকারের পাখি। লম্বায় ২১ থেকে ২২ সেন্টিমিটার। ওজন ৬০ গ্রাম। পুরুষ পাখির মাথার চাঁদি, ঘাড় ও বুকের রং গাঢ় কমলা। তাতে আছে হালকা হলুদের ছোঁয়া ও লালচে আভা। পেট ও লেজের নিচটা সাদা। পিঠ ও লেজের ওপরটা নীলচে-ধূসর। ডানার প্রান্তে রয়েছে কয়েকটি সাদা দাগ। স্ত্রীটি দেখতে পুরুষটির মতোই, তবে বুকের রং একটু ফিকে এবং পিঠ ও লেজ ছাইরঙা। স্ত্রী-পুরুষনির্বিশেষে ঠোঁট কালচে; পা ও আঙুল হালকা গোলাপি। মায়াবী চোখের মণি পিঙ্গল। বাচ্চাগুলোর রং গাঢ় ধূসর, তার ওপর কমলা ছোপ।
এরা বেশ লাজুক। মানুষের চোখের আড়ালে গ্রামীণ ঝোপ-জঙ্গল, বন-বাগান বা বাঁশঝাড়ের স্যাঁতসেঁতে নির্জন পরিবেশে থাকতে পছন্দ করে। প্রজননের সময় ছাড়া সাধারণত একাকী জোড়পায়ে ছোট ছোট লাফ দিয়ে ঘুরে বেড়ায়। মাটিতে পড়ে থাকা পাতা উল্টে পোকামাকড়, কেঁচো ইত্যাদি খায়। ফলও খেতে পারে। ‘চিরি-চিরি-রিরি...ঝিরি বা কিরি-কিরি...কিরি-কিরি’ স্বরে ডাকে।
এপ্রিল থেকে জুন প্রজননকাল। এক থেকে পাঁচ মিটার উঁচু কোনো গাছের ঘন পাতাওয়ালা দুই ডালের ফাঁকে শুকনা পাতা, মস, ঘাস, সরু শিকড় ও মাটি দিয়ে চায়ের পেয়ালার মতো বেশ মজবুত বাসা বানায়। স্ত্রী কমলাবউ তিন-চারটি গোলাপি ডিম পাড়ে। তাতে থাকে নীলচে ও ফিকে আভা। আর সামান্য ছিট-ছোপ। ডিম ফোটে ১৪ দিনে। বাচ্চারা উড়তে শেখে ১০ দিনে।
ভোমরা ছোটন
ভোমরা ছোটন (), খাটো লেজের অতি খুদে তৃণচারী পাখি। দেহের দৈর্ঘ্য ১০ সেন্টিমিটার, ওজন ৭ গ্রাম। প্রধানত একাকী ও জোড়ায় চলে। তবে প্রজননের সময় কয়েক জোড়া পাখি একই সঙ্গে দেখা যায়। খুদে এ পাখিটি খুব সামান্য দূরত্বে উড়ে বেড়ায় ঘাসবন থেকে নলবনে এবং কিছুক্ষণ পরপরই ‘যিট...যিট...যিট’ সুরে ডাকে। এরা বেড়ে ওঠে নদীতীরের নলবন, ঘাসবন ও ধানক্ষেতে। খুব সকালেই এ পাখি তার দৈনন্দিন কাজ শুরু করে। শণ ও ঘাসের ডগায় ডগায় উড়ে বেড়ায় এবং শুকনো ধানক্ষেতে নামে খাবারের সন্ধানে।
প্রাপ্তবয়স্ক ছোটন পাখির পিঠের পালক কালচে বাদামি দাগসমেত হালকা পীত বর্ণের। মাথার চাঁদি ধূসর-বাদামি। লেজ ফিকে। ছেলে ও মেয়ে উভয় পাখির চোখ পিঙ্গল বাদামি, জলপাই বাদামি বা খড় বর্ণের। পা ও পায়ের পাতা মেটে। অপ্রাপ্তবয়স্ক পাখির মাথায় মোটা লম্বা দাগ থাকে এবং দেহতল হলদে। শুকনো ঘাস ও পাতা-নল দিয়ে মার্চ-জুলাই মাসে নল বা শণের ডগায় ডিম্বাকৃতির বা মোচাকার বাসা বানায়। চার-পাঁচটি ডিম দেয়। ডিম ফিকে নীল। ডিম থেকে ১০ দিনেই ছানা ফোটে। মা-বাবা উভয়ে মিলেই সংসারের বাকি কাজ চালিয়ে যায়।
ভোমরা ছোটনের খাদ্যতালিকায় রয়েছে ফড়িং, পিঁপড়া, মাকড়সা, শুঁয়োপোকা, গুবরেপোকা আর ফলের বীজ।
দক্ষিণ এশিয়ার দেশ বাংলাদেশে পাখিটি উল্লেখযোগ্য পরিমাণ রয়েছে। এদেশে সাধারণত আর্দ্র আবাদি জমিতে পাখিটি দেখা যায়। এছাড়াও ইউরোপের দক্ষিণাঞ্চল, আফ্রিকা, অস্ট্রেলিয়ার উত্তরাঞ্চল, মালদ্বীপ ছাড়া উপগ্রীষ্মমণ্ডলীয় এশিয়াতে পাখিটির বিস্তৃতি রয়েছে।
২০০৮ গ্রীষ্মকালীন অলিম্পিকে দৌড়বাজী – পুরুষদের ১০০ মিটার
২০০৮ অলিম্পিক গেমসে পুরুষদের ১০০মিটার সবেগে দৌড়ানোর প্রতিযোগিতা আগস্টের ১৫ ও ১৬ তারিখে অনুষ্ঠিত হয় বেইজিং ন্যাশনাল স্টেডিয়ামে। ফাইনাল ৯.৬৯সেকেন্ড সময়ে বিশ্বরেকর্ড গড়ে জেতেন জামাইকান উসেইন বোল্ট।
দৌড়ের ৭০মিটারের মাথাতেই বোল্ট বাকিদের থেকে এতটাই এগিয়ে পড়েন, যে উল্লাসে তিনি দুহাত ছড়িয়ে দিয়ে বুকে চাপড় মারতে থাকেন। বোল্ট ওরকমভাবে প্রতিযোগিতার মাঝপথে বুক চাপড়ে বাড়াবাড়ি করেছেন বলে তাঁর সমালোচনা করে ক্রিস আকাবুসি বলেন, এর জন্য তিনি আরও ভাল সময়ের রেকর্ড করার সুযোগ হারালেন। IOC প্রেসিডেন্ট জাক রোজও এই ঘটনাকে অসম্মানজনক বলে নিন্দা করেন। বোল্ট যদিও অভিযোগ অস্বীকার করে নিজের স্বপক্ষে যুক্তিতে বলেন, "আমি কোনো আস্ফালন করিনি। যখন আমি দেখলাম আশে-পাশে কেউ নেই, তখন দারুণ আনন্দ হয়েছিল।"
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।
প্রত্যেক জাতীয় অলিম্পিক কমিটি (NOC) সর্বাধিক তিনজন প্রতিযোগীকে পাঠাতে পারে যদি তারা যোগ্যতানির্ণায়ক সময়কালে (১লা জানুয়ারী ২০০৭ থেকে ২৩শে জুলাই ২০০৮) A মান অর্জন করে। অন্যথায়, তারা একই যোগ্যতানির্ণায়ক সময়কালে যাচাই করা B মানের (১০.২৮) একজন প্রতিযোগী পাঠাতে পারে।
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
প্রথম রাউন্ড অনুষ্ঠিত হয় ১৫ই আগস্ট। প্রত্যেক হিটের প্রথম তিনজন ও সবমিলিয়ে পরবর্তী সেরা দশজনকে নিয়ে কোয়ার্টার ফাইনাল অনুষ্ঠিত হয়।
হিট ১
হিট
হিট ৩
হিট ৪
হিট ৫
হিট ৬
হিট ৭
হিট ৮
হিট ৯
হিট ১০
১৫ই আগস্ট কোয়ার্টার ফাইনাল অনুষ্ঠিত হয়। প্রত্যেক হিটের প্রথম তিন জন প্রতিযোগী ও সেইসঙ্গে সবমিলিয়ে পরবর্তী দ্রুততম প্রতিযোগী সেমিফাইনালের যোগ্যতাঅর্জন করে।
কোয়ার্টার ফাইনাল ১
কোয়ার্টার ফাইনাল ২
কোয়ার্টার ফাইনাল ৩
কোয়ার্টার ফাইনাল ৪
কোয়ার্টার ফাইনাল ৫
আগস্টের ১৬ তারিখে সেমিফাইনাল অনুষ্ঠিত হয়। প্রত্যেক সেমিফাইনালের প্রথম চারজন প্রতিযোগী ফাইনালের যোগ্যতা অর্জন করে।
সেমিফাইনাল ১
সেমিফাইনাল ২
আগস্টের ১৬ তারিখে ফাইনাল আয়োজিত হয়।
গ্রান্দের ধারা
গ্রান্দের ধারা হলো গণিতের একটি বিচ্যুত প্রকৃতির ধারা। ধারাটি হচ্ছে ১ - ১ + ১ - ১ + ... ...। অসীম প্রকৃতির এই ধারটি নিয়ে গণিতবিদদের মধ্যে বিতর্ক রয়েছে। কারও মতে, এর মান হবে শূন্য (০)। তাদের যুক্তিতে ১ - ১ + ১ - ১ + ... ... = (১ - ১) + (১ - ১) + (১ - ১) + ... ... ... = ০ + ০ + ০ + ... ... = ০। অন্যদের মতে এই ধারার যোগফল এক (১)। অর্থাৎ ১ + (- ১ + ১) + (- ১ + ১) + (- ১ + ১) + ... ... ... = ১ + ০ + ০ + ০ + ... ... = ১। এই ধারাই গ্র্যান্দের ধারা হিসেবে পরিচিত।
ইতালির গণিতবিদ ও দার্শনিক যাজক লুইগি গ্র্যান্দের নামে এই অসীম ধারার নামকরণ করা হয়েছে। ১৭০৩ সালে সর্বপ্রথম তিনি এই অনন্ত ধারার সম্ভাব্য প্রকৃতি ও ফলাফল নিয়ে বিশদ তথ্য প্রকাশ করেন।
শাহজাহান চৌধুরী
শাহজাহান চৌধুরী (), তিনি বাংলাদেশের একজন বিখ্যাত চলচ্চিত্র পরিচালক। তিনি ১৯৬৩ সাল থেকে মাত্র ১৭ বছর বয়সে সহকারী পরিচালক হিসেবে কাজ শুরু করেন। এছাড়াও তিনি চলচ্চিত্র ও নাটকের সংলাপ রচনা, নাটক নির্মাণ, গীত রচনা ও লেখালেখির সঙ্গে জড়িত রয়েছেন। তিনি বেশ কয়েকটি দর্শকনন্দিত চলচ্চিত্র নির্মাণ করেছেন। তিনি ১৯৬৩ সাল থেকে চলচ্চিত্রের সাথে জড়িয়ে আছেন, তত্কালীন পূর্ব পাকিস্তান আমলে পরিচালক "কায়সার পাশা"-এর সহকারী হিসেবে তাঁর প্রথম কাজ উর্দু চলচ্চিত্রে নাম "মালান" (১৯৬৩)। তিনি ১৯৭৩ সালে কবি "আবুল হাসান"-এর গল্প অবলম্বনে "পিঞ্জর" ছবিটি পরিচালনা করেন, এটি মুক্তি পায় ১৯৭৬ সালে।
তাঁর পরিচালিত সর্বশেষ চলচ্চিত্র রাবেয়া খাতুন-এর জনপ্রিয় (উপন্যাস) 'মধুমতি' অবলম্বনে একই শিরোনামে নির্মিত মধুমতি মুক্তি পায় ২০১১-এর পহেলা বৈশাখে। এবং নির্মানাধীন রয়েছে সরকারী অনুদানের চলচ্চিত্র আত্মদান
সহকারী পরিচালকপরিচালক
চলচ্চিত্র পরিচালক
চলচ্চিত্র পরিচালক () যাঁরা বা যে ব্যক্তি একটি চলচ্চিত্র নির্মাণের পরিকল্পনা থেকে শুরু করে- চলচ্চিত্রটি নির্মাণের সকল খুঁটিনাটি, অভিনেতা-অভিনেত্রী ও অন্যান্য কলাকুশলীদের সকল বিষয়ে নির্দেশ প্রদান ও ভালমন্দের দিকগুলো বিবেচনা বা দেখাশোনা করে এবং একটি চলচ্চিত্র নির্মাণে সর্বোত্তম পরিশ্রম করেন... তাঁদেরকে বা তাঁহাকে চলচ্চিত্র পরিচালক বলা হয়।
শানাহান সানিটোয়া
শানাহান সানিটোয়া (জন্ম ২৬শে জুলাই, ১৯৮৯) একজন ট্র্যাক ও ফিল্ড স্প্রিন্ট দৌড়বীর যিনি আমেরিকান সামোয়ার হয়ে আন্তর্জাতিক প্রতিযোগিতায় অংশগ্রহণ করেন।
বেইজিং-এ অনুষ্ঠিত ২০০৮ গ্রীষ্মকালীন অলিম্পিকে তিনি আমেরিকান সামোয়ার প্রতিনিধিত্ব করেন। তিনি ১০০মিটার হিটে অষ্টম হয়ে প্রতিযোগিতা শেষ করেন। তিনি ১২.৬০সেকেন্ড সময়ে দৌড় শেষ করেন।
নাগরদোলা (চলচ্চিত্র)
নাগরদোলা এটি ১৯৭৯ সালের একটি বাংলাদেশী বাংলা ভাষার চলচ্চিত্র। চলচ্চিত্রটি পরিচালনা করেছেন বিখ্যাত পরিচালক বেলাল আহমেদ। এবং এটিই তাঁর পরিচালিত প্রথম পূর্ণদৈর্ঘ্য চলচ্চিত্র। এই চলচ্চিত্রটিতে উল্লেখযোগ্য চরিত্রগুলোতে অভিনয় করেছেন ফারুক, সুচরিতা, আনোয়ার হোসেন, রোজী সামাদ, টেলিসামাদ ও আরিফুল হক।
বেলাল আহমেদ
বেলাল আহমেদ (জন্ম: ২৮ নভেম্বর ১৯৪৮ - মৃত্যু: ১৮ আগস্ট ২০১৪), ঢাকার হাতিরপুলে জন্মগ্রহণ করেন। তিনি বাংলাদেশের একজন খ্যাতিমান চলচ্চিত্র নির্মাতা। তিনি ১৯৬৭ সালে পরিচালক নজরুল ইসলামের সাথে স্বরলিপি ছবিতে সহকারী পরিচালক হিসেবে কাজ শুরু করেন। এবং ১৯৭৯ সালে নাগরদোলা চলচ্চিত্রটি পরিচালনার মধ্যে দিয়ে পূর্ণ-পরিচালক হিসেবে আত্মপ্রকাশ করেন। তিনি তাঁর দীর্ঘ চলচ্চিত্র জীবনে মোট নয়টি চলচ্চিত্র নির্মাণ করেছেন। সর্বশেষ তিনি মাহমুদুল হকের 'মাটির জাহাজ' উপণ্যাস অবলম্বনে "অনিশ্চিত যাত্রা" নামে একটি চলচ্চিত্র নির্মাণের কাজ শুরু করেছেন।
বেলাল আহমেদের জন্ম ঢাকার হাতিরপুলে ১৯৪৮ সলের ২৮ নভেম্বর। তাঁর বেড়ে উঠাও ঢাকাতেই, তিনি ছোট বেলা থেকেই বিনোদন সংস্থা গুলোর সাথে জড়িত। তিনি শিশু শিল্পী হিসেবে প্রায় সাতটি প্রামান্য চিত্রে কাজ করেছেন। এবং ষাটের দশকের প্রথম দিকে ততকালীন পূর্ব পাকিস্তান আমলে "কাজী জহির" পরিচালিত উর্দু ভাষার "বন্ধন" ছবিতে কিশোর শিল্পী হিসেবে অভিনয় করেছিলেন। এছাড়াও তিনি "রেডিও পাকিস্তান" এবং "ভয়েস অফ আমেরিকা" এর প্রচারিত নাটকেও কণ্ঠ দিয়েছেন।
বেলাল আহমেদ ১৯৬৭ সালে চলচ্চিত্র পরিচালক "নজরুল ইসলামের" সাথে "স্বরলিপি" চলচ্চিত্রে সহকারী পরিচালক হিসেবে কাজ শুরু করেন এবং এটি ১৯৭০ সালে মুক্তি পায়। স্বাধীনতা যুদ্ধের বেশ কয়েক বছর পর ১৯৭৬-এ তিনি পূর্ণ-পরিচালক হিসেবে নাগরদোলা চলচ্চিত্রটি নির্মাণ শুরু করেন এবং এটি ১৯৭৯ সালে মুক্তি দেয়া হলে ব্যাপক সফলতা অর্জন করে। এরপর দীর্ঘ বিরতি নিয়ে আবার ১৯৮৪ সালে নির্মাণ করেন "নয়নের আলো" ছবিটি। "নয়নের আলো" মুক্তির পর থেকে তিনি নিয়মিত চলচ্চিত্র নির্মাণ শুরু করেন, যেমন- "ঘর আমার ঘর" (১৯৮৬), "আমানাত" (১৯৮৭), "বন্ধন" ও "গঙ্গা যমুনা" (১৯৮৮), "সাক্ষী প্রমান" (১৯৮৯) এবং ১৯৯০ সালে "ক্রিমিনাল" ছবিটি নির্মাণ করে আবার দীর্ঘ বিরতিতে চলে যান।
এরপর তিনি ফিরে আসেন ২০০৫ সালে, বাংলাদেশের বিখ্যাত কথা সাহিত্যিক হুমায়ুন আহমেদের জনপ্রিয় উপণ্যাস নন্দিত নরকে অবলম্বনে একই শিরোনামে নির্মাণ শুরু করেন চলচ্চিত্র নন্দিত নরকে এবং এটি ২০০৬ সালে মুক্তি লাভ করে। আবার পাঁচ বছরের বিরতি নিয়ে তিনি ২০১১ সালে এসে মাহমুদুল হকের 'মাটির জাহাজ' উপণ্যাস অবলম্বনে "অনিশ্চিত যাত্রা" নামে একটি চলচ্চিত্র নির্মাণের কাজ শুরু করেছেন। এই চলচ্চিত্রটি ২০১২ সালে মুক্তি দেয়া হবে।
সর্বশেষ তিনি ইমপ্রেস টেলিফিল্ম এর ব্যানারে নির্মিতব্য অনুদানের ছবি "ভালোবাসবোই তো" এর কাজ করছিলেন। প্রেমের গল্প নিয়ে নির্মিতব্য ছবিটির প্রধান অভিনয় শিল্পী হলেন মৌসুমী ও নিলয়। আগস্ট ২৫ থেকে ছবিটির বাকি অংশের শুটিং শুরু হওয়ার কথা ছিল।
চেব মামি
চেব মামি (আরবি: شاب مامي; ইংরেজি: Cheb Mami) (জন্ম: ১লা জানুয়ারি, ১৯৬৬ সাইদা, আলজেরিয়া), একজন আলজেরিয়ান রাই গায়ক। তার পূর্ণ নাম আহমেদ খেলিফাতি মোহামেদ (আরবি: أحمد خليفاتي محمد‎; ইংরেজি: Ahmed Khelifati Mohamed)। তিনি আলজেরিয়ান আরবি, ফরাসি এবং কখনো কখনো মিশরীয় আরবি "লাইয়ালি" তেও গান এবং কথা বলেন।
জুলাই ২০১০ সালে, মামিকে মাদক সেবন এবং একজন প্রাক্তন ভাবপ্রবণ সহকর্মীকে ধর্ষণের অভিযোগে ফ্রান্সে আটক করা হয়। প্যারিসের একটি আদালতের বিচারে তিনি দোষী সাব্যস্ত প্রমাণিত হন এবং তাকে পাঁচ বছরের কারাগার দন্ডি দেওয়া হয়। ২০১১ সালের মার্চে তিনি শর্তাধীন মুক্তি পান।
চেব মামি গ্রাবা-এল-ওয়েদ, সাইদা, দক্ষিণ-পশ্চিম আলজেরিয়ার একটি জনাকীর্ণ এলাকা জন্ম গ্রহণ করেন। এটি ওরানের ১৭০ কিলোমিটার দক্ষিণে অবস্থিত। তিনি একটি শ্রমিক পরিবারে জন্ম গ্রহণ করেন। ছোট সময় তিনি সাইদার রাস্তায় বাদ্যযন্ত্র বাজাতেন এবং গান গাইতেন। ১৯৮০ সাল থেকে, তিনি স্থানীয় বিবাহ এবং অনুষ্ঠানে গান গাইতে শুরু করেন।
১৯৮২ সালে, ১৬ বছর বয়সী কিশোরীদের আলহান ওয়া চাবাব রেডিও অনুষ্ঠানে অংশগ্রহণ করেন। এটি রেডিও টেলিভিশন আলজেরিয়ার আয়োজিত একটি গানের প্রতিযোগিতার অনুষ্ঠান ছিল। সেখানে তিনি "এল মারসাম" (পবিত্র স্থান) গানটি গান। এটি ছিল ১৯২০ সালের একটি ক্লাসিক ওরানেস সঙ্গীত। শ্রোতা তার গানটি শোনে মুগ্ধ হন এবং তার মিলিত কণ্ঠ্য স্বরভঙ্গি যা পুরোপুরি গানটির শিরোনামটিকে ফুটিয়ে তোলে।
মেরিল-প্রথম আলো পুরস্কার
মেরিল-প্রথম আলো পুরস্কার বাংলাদেশের বিনোদন জগতের একটি পুরস্কার, এটির পৃষ্ঠপোষকতা করে বাংলাদেশের কয়েকটি প্রতিষ্ঠান। মেরিল-প্রথম আলো পুরস্কার ব্যবস্থাপনায় বাংলাদেশী বিনোদন জগতের কর্মীবৃন্দ একসাথে জড়ো হয়। এটা হল সবচেয়ে নির্ভরযোগ্য এবং জনপ্রিয় প্রথম পুরস্কার যা বেসরকারী উদ্যোগে প্রদান করা হয়। দুই ধরনের বিজয়ীদের এই পুরস্কার প্রদান করা হয়। একটি "দৈনিক প্রথম আলো" এবং আরেকটি বিচারক/সমালোচকদের রায়ের ভিত্তিতে।
১৯৯৯ সাল থেকে চলচ্চিত্র ও টেলিভিশনে অবদানের জন্য মেরিল ও দৈনিক প্রথম আলো এই পুরস্কার দিয়ে আসছে। ১৯৯৯ সালে অনুষ্ঠিত প্রথম আসরের উপস্থাপনা করেন আফজাল হোসেন ও সুবর্ণা মুস্তাফা।২০০২ সাল থেকে এই পুরস্কার প্রদান করা হয়ে আসছে। প্রথমবার এই বিভাগে পুরস্কার লাভ করেন নজরুল সঙ্গীতশিল্পী সোহরাব হোসেন।